Diari Oficial de la Generalitat Valenciana


Sumari del DOGV 9646, del 24-07-2023 (2023/7695)

Anunci de la informació pública sobre l'aprovació de la modificació del traçat del nou itinerari per a vianants i ciclistes del projecte de «Construcció de la connexió de la via verda d'Ojos Negros i la via Xurra. Expedient: 2021-2».
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7695


Data del document
:   28-06-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Anunci de la informació pública sobre l'aprovació de la modificació del traçat del nou itinerari per a vianants i ciclistes del projecte de «Construcció de la connexió de la via verda d'Ojos Negros i la via Xurra. Expedient: 2021-2». [2023/7695]  
Iniciat expedient d'expropiació forçosa 2021/2, per a l'ocupació dels béns i drets necessaris per a la realització de les obres de «Construcció de la connexió de la via verda d'Ojos Negros i la via Xurra. Clau D.G. 4937-SJG», es fa pública la relació de propietaris i béns afectats perquè dins del termini de quinze dies, comptats a partir de l'endemà de la inserció d'aquest anunci en el Diari Oficial de la Generalitat Valenciana, puguen els interessats formular les seues al·legacions sobre la procedència de l'ocupació o disposició dels seus béns i el seu estat material i legal, i aportar totes les dades que permeten la rectificació dels possibles errors que s'estimen comesos en la relació que es fa pública.  
  
A l'efecte d'esmena d'errors en la descripció material i legal dels béns, qualsevol persona material o jurídica podrà comparéixer-hi per a al·legar i oferir tots els antecedents o referències que servisquen de fonament per a les rectificacions que calguen.  
Vistos els informes emesos pel Servei de Projectes i Obres i pel Servei d'Expropiacions i Gestió Patrimonial, de la Conselleria de Política Territorial, Obres Publiques i Mobilitat en relació amb les al·legacions a l'expedient 2021/2 d'expropiació de terrenys obres de connexió de la via verda d'Ojos Negros i la via Xurra finques 95 i 98, emet la següent resolució sobre la base dels següents:  
  
Antecedent de fet  
1. En relació amb l'expedient d'expropiació 2021-2 finques 95 i 98, obra «Projecte de construcció de la connexió de la via verde d'Ojos Negros i la via Xurra. Clau DG. 2480-CHA», declarades urgents per la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat (DOGV 28.12.2018) disposició addicional 2, després dels tràmits legals corresponents, va ser estesa acta prèvia amb data 17 de novembre de 2022 i posteriorment acta d'ocupació amb data de 20 de desembre de 2022.  
  
2. En actes d'ocupació els propietaris de les finques expropiades 95 i 98 van manifestar les següents al·legacions:  
«Els compareixents sol·liciten que es modifique el traçat del carril bici i s'ajuste al límit est de la parcel·la, al costat de les parcel·les cadastrals núm. 46, 94 i 93 del polígon núm. 47, d'aquesta manera s'evitarà la partició de la parcel·la amb els perjudicis econòmics que aquest aspecte suposa tant per la propietat com per l'Administració expropiant, ja que la finca registral 732 afectada es correspon amb una finca formada per diverses parcel·les cadastrals, ja que forma una única explotació econòmica»  
«Això tampoc suposa expropiar un tercer, finalment cal indicar que l'ús del sòl del nou traçat és de tarongers Valencia Midnight»  
  
3. Amb data 27.02.2023 es va sol·licitar informe al Servei de Projectes i Obres en relació amb l'obra esmentada i, concretament, respecte de les finques 95 i 98 per part del Servei d'Expropiacions i Gestió Patrimonial, i es reitera novament, davant de la falta de contestació, amb data 5 de juny de 2023.  
4. Amb data 21 de juny de 2023 ha tingut entrada amb número de registre 1204 comunicació interna del Servei de Projectes i Obres en el qual s'informa que finalment es modificarà el traçat del nou itinerari per a ciclistes i vianants fent que aquest discórrega per la vora exterior d'aquestes dues parcel·les i s'evite d'aquesta manera la partició d'aquestes parcel·les.  
En aquest informe s'adjunta la següent taula:  
  
  
  
  
  
En aquesta taula es mostren les superfícies d'expropiació que s'incloïen en les actes d'ocupació del mes de desembre de 2022, així com les superfícies que serà necessari expropiar després de la modificació del traçat, ateses les al·legacions plantejades pels propietaris de les parcel·les amb número d'ordre 95 i 98.  
Als anteriors fets són aplicables els fonaments jurídics següents:  
  
1. Vistes les al·legacions presentades pels titulars Carmen Teresa Blat Ballester i Maria Teresa Blat Marco representada per Pedro Peruga Peña a l'expedient d'expropiació de referència i l'informe del Servei de Projectes i Obres, pel qual s'informa que es modificarà el traçat del nou itinerari de les parcel·les 95 i 98, i s'evitarà d'aquesta manera la partició d'aquestes parcel·les, cal sotmetre la relació de béns i drets a informació pública, mitjançant la seua inserció en el Diari Oficial de la Generalitat Valenciana, per termini de 15 dies, en la qual els interessats podran oposar-se a la relació per raons de fons i de forma, és a dir, tant per l'oportunitat del projecte i la ubicació de l'obra com per errors en la relació de béns i drets a ocupar temporalment.  
  
2. Després de les al·legacions de la relació definitiva i les correccions oportunes, la relació definitiva afectada per la modificació haurà de ser notificada a la part interessada, informant que la finca podrà ser ocupada una vegada «Efectuat el depòsit i abonada o consignada, si escau, la indemnització prèvia per perjudicis, l'Administració procedirà a la immediata ocupació del bé de què es tracte, tenint en compte el que es disposa en els paràgrafs segon i tercer de l'article 51 d'aquesta llei, la qual cosa haurà de fer en el termini màxim de quinze dies, sense que siga admissible al posseïdor establir interdictes de retindre i recobrar», d'acord amb l'article 52.6 de la Llei d'expropiació forçosa, de 16 de desembre de 1954.  
3. De conformitat amb el que es disposa en la Resolució de 23 de juliol de 2019, del conseller de Política Territorial, Obres Publiques i Mobilitat, sobre delegació de l'exercici de competències en determinats òrgans de la Conselleria, publicat en el Diari Oficial de la Generalitat València, de 26 de juliol de 2019, l'òrgan competent per a la resolució del present expedient d'expropiació correspon al sotssecretari de Política Territorial, Obres Publiques i Mobilitat.  
  
En virtut de tot l'anterior, resolc:  
  
Primer  
Aprovar la modificació del traçat del nou itinerari per a ciclistes i vianants del «Projecte de construcció de la connexió de la via verda d'Ojos Negros i la via Xurra», fent que aquest discórrega per la vora exterior de les parcel·les 95 i 98 i evitar d'aquesta manera la partició d'aquestes.  
  
Segon   
Desafectar la superfície de 647 m² i 208 m² corresponents a les finques 95 i 98 respectivament, que es va fer constar en les actes d'ocupació de 20 de desembre de 2022.  
  
Tercer  
Sotmetre a informació pública la relació de béns i drets d'afectats per la modificació del traçat, que a continuació s'especifica, per un termini de 15 dies, en la qual els interessats podran oposar-se a la seua aprovació definitiva i a la necessitat d'ocupació per raons de fons i forma, fins i tot per a esmenar possibles errors en la relació.  
  
Finca Polígon Parcel·la Titular Superfície expropiació atenent al·legació m²  
95 47 45 Carmen Teresa Blat Ballester i María Teresa Blat Marco 1141  
98 47 95 Carmen Teresa Blat Ballester i María Teresa Blat Marco 101  
  
  
València, 28 de juny de 2023.- El sotssecretari, (p. d. R 23 de juliol de 2019; DOGV 8600, 26.07.2019): Rafael Francisco Briet Seguí.